सवराड़ में बस और बाइक में टक्कर, वृद्ध की मौत, 1 घायल
सोजत रोड/कंटालिया | समीपके सवराड़ स्थित कस्तूरबा गांधी आवासीय विद्यालय के सामने शनिवार सुबह बस बाइक की टक्कर में एक वृद्ध की मौत हो गई। वहीं एक अन्य घायल हो गया, जिसे उपचार के लिए सोजत सिटी चिकित्सालय में भर्ती कराया गया। एएसआई पूराराम ने बताया कि चिरपटिया निवासी चुन्नीलाल (65) पुत्र भूराराम घांची नारायणलाल (40) पुत्र रामाजी बाइक पर चिरपटिया से सवराड़ गांव में एक सामाजिक समारोह में जा रहे थे। सवराड़ कस्तूरबा गांधी आवासीय विद्यालय के सामने सवराड़ से सिरियारी की तरफ जा रही निजी रूट की बस से टक्कर हो गई, जिससे दोनों गंभीर रूप से घायल हो गए। घायल चुन्नीलाल को निजी वाहन से सोजत रोड राजकीय चिकित्सालय लाया गया। जहां चिकित्सक ने मृत घोषित किया। वहीं अन्य घायल नारायणलाल को 108 एम्बुलेंस से सोजत सिटी राजकीय चिकित्सालय ले जाया गया। घायल की गंभीर हालत को देखते हुए उसे पाली रेफर किया गया। शेष|पेज14
दुर्घटनाके बाद बस चालक बस मौके पर छोड़कर फरार हो गया। दुर्घटना की जानकारी पर बड़ी संख्या में ग्रामीणों की भीड़ जमा हो गई। दुर्घटना में वृद्ध की मौत की जानकारी पर चिकित्सालय में परिजन विलाप करने लगे। पुलिस ने पोस्टमार्टम कर शव परिजनों को सुपुर्द किया।
क्षतिग्रस्त सड़क के कारण हुआ हादसा :
सोजत रोड से सिरियारी की तरफ जाने वाला सडक मार्ग सिंगल रोड है। सड़क मार्ग जगह-जगह से क्षतिग्रस्त हो रखा है। वहीं सड़क के दोनों तरफ दर्जनों गहरे गड्डे है। सड़क के दोनों तरफ की रपट खड्डो में तब्दील हो चुकी है। इस मार्ग पर प्रतिदिन सैकड़ों वाहन गुजरते हैं। आमने-सामने से वाहन आने के दौरान दुर्घटना के भय से वाहन को गड्डों से बचाने के चक्कर में वाहन नीचे नहीं उतारते हैं ओर हादसों को निमत्रंण दे बैठते हैं।
108 एम्बुलेंस की कमी खली :
कस्बे के राजकीय चिकित्सालय में 108 एम्बुलेंस नहीं होने के कारण दुर्घटना के दौरान घायलों को समय पर उपचार नहीं मिल पा रहा है। एम्बुलेंस के इंतजार में घायलों को परेशानी के दौर से गुजरना पड़ता है। प्रत्यशदर्शीयों ने बताया शनिवार को समीप सवराड़ गांव में हुई सड़क दुर्घटना के बाद आधे घंटे तक घायल वहीं तड़पते रहे। समय पर एम्बुलेंस नहीं पहुंचने से घायलों को परेशानी उठानी पड़ी। बगड़ी नगर की तरफ गई हुई 108 एम्बुलेंस पहले बगड़ी नगर की रेलवे फाटक बंद होने बाद में सोजत रोड फुलाद मार्ग की रेलवे फाटक बंद होने से देरी हो गई। बाद में एम्बुलेंस पहुंचने पर एक घायल को 108 से सोजत चिकित्सालय ले जाया गया। वहीं एक अन्य को निजी वाहन से सोजत रोड राजकीय चिकित्सालय लाया गया।
सवराड़ स्थित कस्तूरबा गांधी आवासीय विद्यालय के सामने शनिवार सुबह हुआ हादसा
सोजत रोड. हादसे के बाद समय पर एंबुलेंस नहीं पहुंचने के कारण घटना स्थल पर ही कराहता रहा घायल।
hin_Deva hin_Deva hin_Deva hin_Deva hin_Deva kas_Deva hin_Deva awa_Deva hin_Deva